«Мне не даюць веры, калі я кажу пра сваю працу, — прызнаецца Алена, якая свае публічныя выступы, каб было больш пераканаўча, пачынае са статыстыкі. Лічбы ня радасныя: кожны восьмы ў краіне сутыкаўся з праблемай псыхічных захворваньняў. Віцебскія лічбы засмучаюць яшчэ больш: кожны пяты гараджанін меў такі досьвед. Зьвесткі не дакладныя, бо, па словах мэдыкаў, далёка ня ўсе, хто мае псыхічныя праблемы, зьвяртаюцца па дапамогу да прафэсіяналаў. — У нас не прынята пра гэта казаць. Тэма закрытая. Штампы ПНД, празь якія не даюць правы ці не выпускаюць за мяжу, ставяць яе пад яшчэ большае табу».